Document ID: 32008R0132

UREDBA KOMISIJE (ES) št. 132/2008
z dne 14. februarja 2008
o spremembi Uredbe (ES) št. 745/2004 o določitvi ukrepov za uvoz proizvodov živalskega izvora za osebno porabo
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti tretje alinee člena 8(5) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 3(5), 16(3) in 17(7) Direktive,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (3) in zlasti člena 6(3) Odločbe,
ob upoštevanju naslednjega:
(1)
Uredba Komisije (ES) št. 745/2004 (4) določa ukrepe za uvoz mesa in mesnih izdelkov ter mleka in mlečnih proizvodov za osebno porabo. Navedeni proizvodi so opredeljeni s sklicem na nekatere proizvode, naštete v Prilogi k Odločbi Komisije 2002/349/ES z dne 26. aprila 2002 o določitvi seznama proizvodov, ki morajo biti v skladu z Direktivo Sveta 97/78/ES pregledani na mejnih kontrolnih točkah (5).
(2)
Po razveljavitvi Odločbe 2002/349/ES s 17. majem 2007 z Odločbo Komisije 2007/275/ES z dne 17. aprila 2007 o seznamih živali in proizvodov, ki jih je treba pregledati na mejnih kontrolnih točkah v skladu z direktivama Sveta 91/496/EGS in 97/78/ES (6), in da se zagotovijo jasnost, skladnost in preglednost, je treba v Uredbi (ES) št. 745/2004 navesti proizvode, ki jih zajema.
(3)
Uredbo (ES) št. 745/2004 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Uredba (ES) št. 745/2004 se spremeni:
1.
V členu 1 se odstavek 1 nadomesti z naslednjim:
„1. V tej uredbi so ‚meso in mesni izdelki‘ ter ‚mleko in mlečni proizvodi‘ proizvodi, navedeni v Prilogi V.“
2.
Besedilo iz Priloge k tej uredbi se doda kot Priloga V.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. februarja 2008

Labels: 0
3
17
6